b'\n_START_ARTICLE_\nJacksonville Jaguars\n_START_SECTION_\n1989\xe2\x80\x931994\n_START_PARAGRAPH_\nI 1989 ble gruppen Touchdown Jacksonville! organisert, som skulle fors\xc3\xb8ke \xc3\xa5 f\xc3\xa5 en NFL-franchise til Jacksonville. Gruppen inkluderte da fremtidig guvern\xc3\xb8r i FLorida Jeb Bush og Tom Petway, og ble senere ledet av Wayne Weaver, grunnlegger av Nine West. I 1991 annonserte NFL planer om \xc3\xa5 legge til to nye lag i 1994 (senere utsatt til 1995), ligaens f\xc3\xb8rste utvidelse siden Seattle Seahawks og Tampa Bay Buccaneers ble lagt til i 1976. Touchdown Jacksonville! annonserte sitt bud p\xc3\xa5 et lag, og Jacksonville ble etter hvert utpekt som en av fem finalister, sammen med Charlotte, St. Louis, Baltimore og Memphis._NEWLINE_Det var flere grunner til at folk s\xc3\xa5 p\xc3\xa5 Jacksonville som den minst sannsynlige byen til \xc3\xa5 f\xc3\xa5 en franchise. Storbyomr\xc3\xa5det rundt Jacksonville samt TV-markedet var mindre enn omtrent alle de andre lagene i ligaen. Jacksonville var det 54. st\xc3\xb8rste TV-markedet, og det var Bare Green Bay som da hadde et mindre marked (Jacksonville har siden steget til 42. og b\xc3\xa5de New Orleans, Buffalo og Green Bay er mindre). Selv om Jacksonville var landets 15. st\xc3\xb8rste by (byen er n\xc3\xa5 landets 11. st\xc3\xb8rste), har det alltid hatt et mellomstort marked siden omr\xc3\xa5dene rundt byen er mye mindre enn selve byen. I 1990 var det 635 000 i selve Jacksonville, men bare 900 000 i storbyomr\xc3\xa5det. I tillegg var Gator Bowl utdatert, og eierskapsgruppen hadde problemer i forhandlingene for en ny leieavtale med byen. Forhandlingsprogebleme f\xc3\xb8rte til at gruppen trakk sitt bud for en NFL-franchise i juli 1993._NEWLINE_Charlotte fikk den f\xc3\xb8rste franchisen - Carolina Panthers - i oktober 1993. Overraskende nok tok det en m\xc3\xa5ned f\xc3\xb8r den andre byen ble annonsert. De fleste forventet at utsettelsen kom for \xc3\xa5 la St. Louis klargj\xc3\xb8re sitt bud. St. Louis ble sett p\xc3\xa5 som favoritten for den andre franchisen, med Baltimore som den neste byen. Eierne i NFL stemte derimot 26-2 for \xc3\xa5 gi NFLs 30. franchise til Jacksonville._NEWLINE_Etter Gator Bowl-kampen 31. desember 1993 ble det gamle stadionet stort sett revet helt ned og erstattet med en forsterket superbygning i betong. Det eneste som stod igjen fra det gamle stadionet var den vestlige lobbyen og en del av rampesystemet._NEWLINE_I anledning byggingen av et nytt stadion ble "The World\'s Largest Outdoor Cocktail Party"-kampene i 1994 og 1995 flyttet til hjemmebanene for Florida og Georgia, og Gator Bowl i 1994 ble flyttet til Ben Hill Griffin Stadium i Gainesville.\n_START_SECTION_\n1995\xe2\x80\x932002\n_START_PARAGRAPH_\nI januar 1994 valgte Wayne Weaver Tom Coughlin som lagets f\xc3\xb8rste hovedtrener. Coughlin hadde tidligere jobbet i NFL som en Position Coach, men hadde aldri v\xc3\xa6rt Head Coach eller Coordinator f\xc3\xb8r._NEWLINE_Jaguars sin ansettelse av Coughlin stod i kontrast med ansettelsene for det andre nye laget i NFL. Samme m\xc3\xa5ned som Weaver ansatte Coughlin som sin hovedtrener, ansatte Carolina Panthers sin eier Jerry RIchardson tidligere general manager for Buffalo Bills Bill Polian som Panthers sin f\xc3\xb8rste GM (Panthers sin f\xc3\xb8rste hovedtrener, Dom Capers, ble ikke ansatt f\xc3\xb8r ett helt \xc3\xa5r etter Coughlin). Da det viste seg at Weaver ikke hadde planer om \xc3\xa5 ansette en general manager, ble det klart at Coughlin kom til \xc3\xa5 ha bred autoritet n\xc3\xa5r det kom til ansettelser. Coughlin brukte sitt f\xc3\xb8rste \xc3\xa5r som "head coach without a team" p\xc3\xa5 \xc3\xa5 gj\xc3\xb8re seg klar for ansettelser som skulle komme med NFLs expansion draft, free agency, og nykommerdraft om v\xc3\xa5ren 1995.\n_START_SECTION_\n1995\n_START_PARAGRAPH_\nSammen med Carolina Panthers ble Jacksonville Jaguars med i NFL som de f\xc3\xb8rste nye lagene p\xc3\xa5 nesten 20 \xc3\xa5r. De deltok begge i NFL Expansion Draft i 1995, hvor Jaguars plukket opp Steve Beuerlein med sitt f\xc3\xb8rste pick. Beuerlein mistet fort sin stilling til tidligere reserve for Green Bay Packers Mark Brunell. Jaguars fullf\xc3\xb8rte sin f\xc3\xb8rste sesonge 4-12. B\xc3\xa5de Jaguars og Panthers (7-9) slo rekorden for flest seiere av et nytt lag (3), satt av Cincinnati Bengals i 1968. Flere av spillerne som skulle lede Jacksonville til sluttspillet i de kommende sesongene spilte i for Jaguars i den f\xc3\xb8rste sesongen, inkludert quarterback Mark Brunell (plukket opp i et bytte med Green Bay), offensive lineman Tony Boselli (draftet som pick #2 totalt under NFL Draft i 1995), running back James Stewart (ogs\xc3\xa5 draftet i 1995), og wide receiver Jimmy Smith (plukket opp som free agent)._NEWLINE_Laget spilte sin f\xc3\xb8rste seriespillkamp p\xc3\xa5 hjemmebane foran et publikum p\xc3\xa5 72 363 den 3. september 1995, hvor de tapte 10-3 mot Houston Oilers. Laget fikk sin f\xc3\xb8rste seier i uke 4 da de slo Oilers 17-16 den 1. oktober i Houston. Den neste uken spilte Jaguars hjemme mot Pittsburgh Steelers, hvor de fikk sin f\xc3\xb8rste hjemmeseier 20-16 mot laget som samme sesong vant conference-tittelen i AFC. Lagets andre to seiere kom mot Cleveland Browns, inkludert en seier 24-21 i uke 17 i Browns sin siste kamp f\xc3\xb8r de flyttet til Baltimore og skiftet navn til Baltimore Ravens.\n_START_SECTION_\n1996\n_START_PARAGRAPH_\nJacksonvilles 1996-sesong var en klar suksess da de vant seks av sine syv siste kamper og avsluttet sesongen 9-7. Quarterback Mark Brunell kastet for over 4 000 yards, og wide receiverene Keenan McCardell og Jimmy Smith hadde begge over 1 000 receiving yards hver. I lagets siste sesongkamp mot Atlanta Falcons trenge Jaguars en seier for \xc3\xa5 n\xc3\xa5 sluttspillet, og fikk noe flaks da Morten Andersen, en av de beste kickerene i NFLs historie, bommet p\xc3\xa5 et 30-yard gield goal med under ett minutt igjen som ville gitt Falcons ledelsen. Jaguars gikk inn i sluttspillet som femte seed._NEWLINE_Jacksonville spilte borte mot Buffalo Bills i sin f\xc3\xb8rste sluttspillkamp noensinne. Til tross for at Jaguars ble sett p\xc3\xa5 som kampens underdog vant de 30-27, og so Buffalos quarterback Jim Kelly ut av sluttspillet i den siste kampen i hans karriere. Deres neste kamp var borte mot Denver Broncos, som gikk inn i sluttspillet som f\xc3\xb8rste seed fra AFC etter \xc3\xa5 ha g\xc3\xa5tt 13-3, og ble av mange sett p\xc3\xa5 som det beste laget i AFC, om ikke hele NFL. Broncos scoret to touchdowns tidlig i kampen, men Jaguars dominerte etter det f\xc3\xb8rste kvarteret. I en kamp som har blitt rangert som en av de tre st\xc3\xb8rste upsets i NFL-sluttspillets historie, slo Jaguars Broncos med samme stilling som mot Bills i uken f\xc3\xb8r, 30-27. Da Jaguars kom hjem igjen ble de m\xc3\xb8tt av omtrent 40 000 tilhengere p\xc3\xa5 stadion. Mange av dem hadde sett kampen p\xc3\xa5 stadionets JumboTron og hadde blitt der til tidlig om morgenen da laget kom hjem igjen. I AFC Championship-kampen ble Jaguars sin mirakelsesong avsluttet i et 20-6 nederlag mot New England Patriots i Foxboro. Carolina Panthers n\xc3\xa5dde ogs\xc3\xa5 sin Conference-kamp, hvor de tapte 30-13 mot Green Bay Packers som vant Super Bowl samme \xc3\xa5ret.\n_START_SECTION_\n1997\xe2\x80\x9399\n_START_PARAGRAPH_\nJaguars n\xc3\xa5dde sluttspillet igjen i 1997 som et wild card-lag etter \xc3\xa5 ha avsluttet sesongen 11-5. Laget falt derimot ut etter et nederlag i den f\xc3\xb8rste kampen mot Denver Broncos, som gikk videre til \xc3\xa5 vinne Super Bowl XXXII, p\xc3\xa5 bortebane i Mile High Stadium._NEWLINE_\xc3\x85ret etter, i 1998, vant Jaguars sin f\xc3\xb8rste divisjonstittel med et sesongresultat p\xc3\xa5 11-5. Laget ble det f\xc3\xb8rste nye laget i NFL til \xc3\xa5 n\xc3\xa5 sluttspillet tre av sine fire f\xc3\xb8rste sesonger. Jacksonville spilte sin f\xc3\xb8rste hjemmekamp i et sluttspill i Wild Card-runden, og vant 25-10 mot New England Patriots, men tapte mot New York Jets i divisjonsrunden uken etter, 34-24._NEWLINE_Jaguars satte en rekord for beste sesongresultat i franchisens historie i 1999, da de avsluttet seriespillet 14-2. Begge nederlagene hadde v\xc3\xa6rt mot Tennessee Titans. Jaguars vant divisjonstittelen for andre \xc3\xa5r p\xc3\xa5 rad, og gikk inn i sluttspillet som f\xc3\xb8rste seed fra AFC, hvor de tok imot Miami Dolphins i divisjonrunden, og knuste dem 62-7 i det som skulle bli Dan Marino og Jimmy Johnsons siste kamp i NFL. Jacksonvilles 62 poeng og 55-poengs m\xc3\xa5lforskjell er det nest h\xc3\xb8yeste i NFL-sluttspillets historie, og Fred Taylor sitt 90-yard rush i f\xc3\xb8rste kvarter er det lengste i NFL-sluttspillets historie. Sesongen sluttet i AFC Championship-kampen, hvor Jaguar tapte 33-14 mot Titans - alle tre tapene i Jaguars 1999-sesong kom mot Titans. Dette var Jaguars sitt siste sluttspill f\xc3\xb8r 2005-sesongen.\n_START_SECTION_\n2000\xe2\x80\x9302\n_START_PARAGRAPH_\nJaguars presterte d\xc3\xa5rlig de neste to \xc3\xa5rene, delvis p\xc3\xa5 grunn av problemer med l\xc3\xb8nnstaket. I 2000-sesongen ledet quarterback Mark Brunell og running back Fred Taylor laget til en 7-9-sesong. I b\xc3\xa5de 2001 og 2002 avsluttet laget sesongen 6-10._NEWLINE_Tom Coughlin fikk sparken etter 2002-sesongen, etter \xc3\xa5tte \xc3\xa5r med Jaguars og et totalresultat p\xc3\xa5 68-60 med fire turer til sluttspillet. 2002 var ogs\xc3\xa5 den siste fulle sesongen for Mark Brunell, som ble byttet ut i den tredje kampen i 2003 til fordel for Byron Leftwich. Brunell hadde samlte opp over 25 000 yards med Jaguars, og blitt invitert til Pro Bowl 3 ganger. I 2002 omorganiserte NFL hver conference inn i fire divisjoner, og Jacksonville Jaguars ble flyttet til AFC South sammen med Indianapolis Colts, Tennessee Titans og det nye laget Houston Texans.\n_START_SECTION_\n2003\xe2\x80\x9305\n_START_PARAGRAPH_\nI 2003 ansatte Jaguars Jack Del Rio som hovedtrener. Del Rio var en linebacker p\xc3\xa5 slutten av 80-tallet og begynnelsen av 90-tallet f\xc3\xb8r han pensjonerte seg. Han var tidligere Carolina Panthers sin Defensive Coordinator, og l\xc3\xb8ftet Panthers sitt forsvars rangering fra 30. til 2. plass. F\xc3\xb8r det var han Linebackers Coach for Baltiore Ravens da Ravens sitt forsvar satte NFL-rekorder i 2000. Jaguars plukket opp quarterback Byron Leftwich med sitt syvende pick i NFL Draft. Til tross for h\xc3\xb8ye forventninger avsluttet Jaguars 2003-sesongen 5-11, og gikk glipp av sluttspillet for fjerde \xc3\xa5r p\xc3\xa5 rad._NEWLINE_Lagets tiende sesong, i 2004, avsluttet laget positivt (9-7) for f\xc3\xb8rste gang siden 1999, med borteseiere mot Green Bay Packers i Lambeau Field og Indianapolis Colts i RCA Dome. Det var lagets forsvar som reddet dem, som inkluderte to Pro Bowl-spillere i defensive tackles Marcus Stroud og John Henderson. Josh Scobee ble plukket opp i femte runde av NFL Draft i 2004 og ble en dominerende placekicker for Jaguars som satte flere franchiserekorder. Byron Leftwich hadde et solid \xc3\xa5r i 2004 med hjelp fra Fred Taylor og Jimmy Smith. Taylor fikk en skade som avsluttet sesongen tidlig for ham i bortekampen mot Green Bay. Uken etter tapte Jaguars mot Texans, som \xc3\xb8dela muligheten deres for \xc3\xa5 n\xc3\xa5 sluttspillet._NEWLINE_I 2005 hadde Jaguars h\xc3\xa5pt \xc3\xa5 vinne divisjonstittelen over Colts, men etter at Colts startet sesongen 13-0, inkludert to seiere mot Jaguars, tok de f\xc3\xb8rsteplassen i divisjonen uten problemer. Jaguars n\xc3\xa5dde sluttspillet som et Wild Card-lag etter \xc3\xa5 ha avsluttet seriespillet 12-4, og n\xc3\xa5dde sluttspllet for f\xc3\xb8rste gang siden 1999. I l\xc3\xb8pet av Jaguars ti siste kamper ble flere av lagets viktige spillere skadet, inkludert Byron Leftwich, Mike Peterson, Akin Ayodele, Paul Spice og Rashean Mathis. Den 7. januar 2006 tapter Jaguars 28-3 mot New England Patriots i Wild Card-runden for AFC.\n_START_SECTION_\n2006\xe2\x80\x9308\n_START_PARAGRAPH_\nEtter en sterk 2005-sesong var det forventet at Jaguars skulle n\xc3\xa5 sluttspillet i 2006, men ble igjen hindret av en rekke skader. Reggie Hayward, Greg Jones, Donovin Darius, Byron Leftwich og Mike Peterson ble alle plassert p\xc3\xa5 benken for resten av sesongen med skader. Marcus Stroud, Matt Jones, Paul Spicer og Fred Taylor ble ogs\xc3\xa5 skadet i l\xc3\xb8pet av sesongen. Jaguars avsluttet eventuelt sesongen 8-8, men hadde i det minste en imponerende nykommersesong for running back Maurice Jones-Drew, som ble plukket opp i andre runde av NFL Draft._NEWLINE_I NFL Draft i 2007 brukte Jaguars sitt pick i f\xc3\xb8rste runde (#21 totalt) for \xc3\xa5 velge safetyen Reggie Nelson. 15. juni 2007 slapp Jaguars safety Donovin Darius, som hadde f\xc3\xa5tt lite spilletid de siste par sesongene som f\xc3\xb8lge av skader. 31. august 2007 ble det annonsert at reservequarterbacken David Garrard skulle flyttes til startende quarterback etter at Byron Leftwich ble frigitt. Garrard ledet laget til et sesongresultat p\xc3\xa5 11-5 og en wild card-plass i sluttspillet, hvor Jaguars slo Steelers 31-29 for sin f\xc3\xb8rste seier i sluttspillt p\xc3\xa5 \xc3\xa5tte \xc3\xa5r, og sin f\xc3\xb8rste borteseier i sluttspillet siden 1997. I divisjonsrunden m\xc3\xb8tte de et ubeseiret New England Patriots; lagene var uavgjort til halftime, men Patriots vant til slutt 31-20. Lagets angrepsstrategi i 2007 hadde fokusert p\xc3\xa5 rushing, med et h\xc3\xb8yt antall yards for Maurice Jones-Drew og Fred Taylor._NEWLINE_Jaguars plukket opp wide receiver Jerry Porter som free agent i 2008, samt defensive ends Quentin Groves fra Auburn og Derrick Harvey fra Florida. Flere journalister, inludert ESPNs Kevin Seifert, foruts\xc3\xa5 at Jaguars kunne n\xc3\xa5 Super Bowl i 2008._NEWLINE_Jaguars skuffet nok en gang med et sesongresultat p\xc3\xa5 5-11, franchisens d\xc3\xa5rligste sesong siden 2003. De d\xc3\xa5rlige prestasjonene kunne tildels skyldes p\xc3\xa5 en rekke skader p\xc3\xa5 lagets offensive line - de mistet guards Vince Manuwai og Maurice Williams til skader for resten av sesongen innen de f\xc3\xb8rste kvarteret av \xc3\xa5pningskampen. Tackle Richard Colliers karriere ble br\xc3\xa5tt avsluttet da han ble overfalt og skutt 14 ganger i september. Center Brad Meester var ute de f\xc3\xb8rste to \xc3\xa5nedene, og guard Chris Naeolo, som ble signert i midten av sesongen, ble skadet under oppvarmingen i forkanten av en kamp. 2008 ble Fred Taylors siste sesong med Jaguars, med over 10 000 rushing yards og en invitasjon til Pro Bowl. I 2011 skrev Taylor en kontrakt for \xc3\xa9n dag med Jaguars, s\xc3\xa5 han kunne pensjonere seg som en Jaguar-spiller.\n_START_SECTION_\n2009\xe2\x80\x932011\n_START_PARAGRAPH_\nJaguars fikk sin f\xc3\xb8rste general manager i 2009, Gene Smith. Han tmerket seg tidlig under NFL Draft i 2009, da Jaguars plukket opp Eugene Monroe, Terrance Knighton, Derek Cox, Eben Britton og Mike Thomas, som alle presterte bra i sine f\xc3\xb8rste sesonger. Jaguars avsluttet sesongen 7-9 og n\xc3\xa5dde ikke sluttspillet, og mistet s\xc3\xa5 John Henderson og Reggie Hayward i \xc3\xa5rets off-season._NEWLINE_I 2009 falt lagets tilskuertall drastisk, som f\xc3\xb8rte til TV-blackouts og spekulasjoner om laget skulle flyttes eller bli solgt. Gjennomsnitlige tilskuertall i 2009 var s\xc3\xa5 lave som 50 000, med syv av \xc3\xa5tte kamper p\xc3\xa5virket av NFLs blackout-regler, som ledet til at NFLs kommisjon\xc3\xa6r Roger Goodell diskuterte problemet med lagets eier Wayne Weaver. Jacksonville er et av ligaens minste markeder, men har et stort stadion; siden 2005 ble omtrent 10 000 av stadionets 73 000 seter dekket til for \xc3\xa5 senke stadionets offisielle kapasitet og redusere sjansen for blackouts. Den \xc3\xb8konomiske krisen p\xc3\xa5 slutten av 2000-tallet p\xc3\xa5virket Florida hardt, og strukturelle endringer innen NFL f\xc3\xb8rte til ulemper for lag som befant seg i mindre markeder._NEWLINE_I et fors\xc3\xb8k p\xc3\xa5 \xc3\xa5 forbedre tilstanden tok laget og byen Jacksonville flere grep for \xc3\xa5 sikre franchisens eksistens i Jacksonville. Supportere started "Team Teal" for \xc3\xa5 \xc3\xb8ke billettsalg. Byen forhandlet frem en rettighetsavtale for navnet p\xc3\xa5 stadionet verdt $16,6 millioner med EverBank, og stadionet fikk navnet EverBank Field. Alt resulterte i at Jaguars sine tilskuertall \xc3\xb8kte dramatisk i 2010, hvor tilskuertallene for de fleste lag i NFL var stillest\xc3\xa5ende \xc3\xb8kte Jaguars sine med 36,5%, den h\xc3\xb8yeste \xc3\xb8kningen i ligaen, og hadde ingen blackout-kamper p\xc3\xa5 hjemmebane._NEWLINE_2010 var ogs\xc3\xa5 et stort \xc3\xa5r for Jaguars p\xc3\xa5 banen. Running back Maurice Jones-Drew var nummer to i ligaen for rushing yards, og David Garrard kastet 23 touchdowns og satte ny franchiserekord. Josh Scobee satte en franchiserekord med et 59-yard field goal i en kamp hvor de slo Indianapolis Colts, og p\xc3\xa5 vei inn i desember l\xc3\xa5 Jacksonville p\xc3\xa5 f\xc3\xb8rsteplass i AFC South, med sjanser for \xc3\xa5 n\xc3\xa5 sluttspillet. De tapte derimot 34-24 mot Indianapolis i uke 15, og Colts tok f\xc3\xb8rsteplassen i divisjonen. Etter nederlag i de to siste kampene sine var Jaguars\' sjanser til \xc3\xa5 n\xc3\xa5 sluttspillet over, og sesongen avsluttet 8-8._NEWLINE_Laget stilte svakt i 2011, og etter \xc3\xa5 ha g\xc3\xa5tt 3-8 i de f\xc3\xb8rste 12 ukene fikk hovedtrener Jack Del Rio sparken 29. november, med et totalresultat p\xc3\xa5 68-71 i l\xc3\xb8pet av sine 9 \xc3\xa5r. Defensive Coordinator Mel Tucker spilte ut sesongen som midlertidig hovedtrener.\n_START_SECTION_\n2012\n_START_PARAGRAPH_\nLike etter at Del Rio fikk sparken annonserte Weaver planer om \xc3\xa5 selge laget til forretningsmannen Shahid Khan. Oppkj\xc3\xb8pet ble godkjent av NFL-eierne et par uker senere, og Khan tok over laget 4. januar 2012, og begynte umiddelbart jakten p\xc3\xa5 en ny hovedtrener._NEWLINE_13. februar 2012 ble president og CEO for MetLife Stadium Mark Lamping ansatt som lagets president. Lamping hadde ogs\xc3\xa5 v\xc3\xa6rt president for St. Louis Cardinals i 13 \xc3\xa5r. Han var den andre presidenten i franchisens historie, og den f\xc3\xb8rste siden 1997 da David Seldin forlot stillingen._NEWLINE_10. januar 2012 ble tidligere Offensive Coordinator for Atlanta Falcons Mike Mularkey utpekt som lagets nye hovedtrener. 13. januar ble det annonsert at Mel Tucker, som hadde v\xc3\xa6rt midlertidig hovedtrener siden Del Rio fikk sparken, skulle bli hos Jaguars som Defensive Coordinator/Assistant Head Coach, og at tidligere Quarterbacks Coach for Falcons Bob Bratkowski skulle bli lagets nye Offensive Coordinator. Den 20. januar 2012 ble John Bonamego ansatt som Special Teams Coordinator._NEWLINE_Jaguars begynte s\xc3\xa5 2012-sesongen med nye trenere og en ny eier. De plukket opp wide receiver Justin Blackmon i f\xc3\xb8rste runde av NFL Draft i 2012, og Laurent Robinson som free agent. Til tross for de store endringene avsluttet Jaguars sesongen 2-14, det d\xc3\xa5rligste resultatet i franchisens historie. B\xc3\xa5de general manager Gene Smith og hovedtrener Mike Mularkey fikk sparken etter sesongslutt._NEWLINE_21. august 2012 annonserte Jaguars at de hadde f\xc3\xa5tt i stand en avtale om \xc3\xa5 spille \xc3\xa9n hjemmekamp i seriespill i \xc3\xa5ret mellom 2013 og 2016 i Wemblay Stadium i London, som en del av NFL International Series. Den f\xc3\xb8rste av disse kampene var mot San Franciso 49ers den 27. oktober 2013. Avtalen ble senere forlenget ut 2020.\n_START_SECTION_\n2013\n_START_PARAGRAPH_\n8. januar 2013 ble tidligere Director of Player Personnel Atlanta Falcons David Caldwell ansatt som General Manager. Hans f\xc3\xb8rste oppgave med Jaguars var \xc3\xa5 lede intervjuprosessen for en ny hovedtrener, og ni dager senere ble tidligere Defensive Coordinator for Seattle Seahawks Gus Bradely ansatt som Jaguars sin nye hovedtrener. \xc3\x85tte uker inn i 2013-sesongen l\xc3\xa5 Jaguar nederst i divisjonen, 0-8, og 1. november ble wide receiver Justin Blackmon suspendert for brudd p\xc3\xa5 NFLs Policy and Progra for Substances of Abuse. Jaguars fikk sin f\xc3\xb8rste seier under Gus Bradley 10. november, da de slo Tennessee Titans 29-27, og vant halvparten av sine kamper resten av sesongen for et sluttresultat p\xc3\xa5 4-12.\n_START_SECTION_\n2014\xe2\x80\x932016\n_START_PARAGRAPH_\nJaguars plukket opp tidligere quarterback fra University of Central Florida Blake Bortles i f\xc3\xb8rste runde av NFL Draft i 2014, og wide receiver Marqise Lee fra University of Southern California i andre runde. Justin Blackmon ble i juli suspendert for brudd p\xc3\xa5 NFLs Policy and Progam for Substances of Abuse for andre gang. Senere samme m\xc3\xa5ned ble de nye stillingsskjermene p\xc3\xa5 EverBank Field avdeket, de st\xc3\xb8rste i verden. Jaguars avsluttet 2014-sesongen 3-13, og klarte en knapp forbedring det f\xc3\xb8lgende \xc3\xa5ret, til 5-11, om var lagets femte negative sesong p\xc3\xa5 rad, og \xc3\xa5ttende uten en positiv sesong._NEWLINE_Jacksonville plukket opp flere free agent-spillere i 2016, defensive tackle Malik Jackson fra Denver Broncos og cornerback Prince Amukamara fra New York Giants. I f\xc3\xb8rste runde plukket Jaguars opp Jalen Ramsey fra Florida State University, og deretter Myles Jack fra ULA i andre runde av NFL Draft i 2016. Den 2. oktober 2016 slo Jacksonville Indianapolis Colts 30-27 i NFL International Series-kampen. Etter lagets niende nederlag p\xc3\xa5 rad i sesongen fikk Gus Bradley sparken den 18. desember 2016, etter \xc3\xa5 ha g\xc3\xa5tt 14-48 over tre sesonger som lagets hovedtrener.\n_START_SECTION_\n2017\xe2\x80\x93n\xc3\xa5\n_START_PARAGRAPH_\nDoug Marrone ble installert som midlertidig hovedtrener den 9. januar 2017, mens kontrakten til General Manager David Caldwell ble forlenget, og Tom Coughlin returnerte til Jacksonville som Executive Vice President of Football Operations._NEWLINE_Under NFL International Series-kampen i London 24. september 2017 laget Jaguars-spillerne en lenke med armene sine under nasjonalsangen, en respons til president Donald Trumps kritikk mot NFL-spillere som knelte. Shahid Khan deltok sammen med spillerne, og spillere fra Baltimore Ravens knelte p\xc3\xa5 motsatt side av banen. Jaguars slo Ravens 44-7. Fire uker senere, den 17. oktober, sendte Jaguars sin president Mark Lamping en beklagelse til Director of Military Affairs and Veterans i Jacksonville, hvor han skrev at Jaguars \xe2\x80\x9dremiss in not fully comprehending the effect of the national anthem demonstration on foreign soil has had on the men and women who have or continue to serve our country.\xe2\x80\x9d_NEWLINE_Med en seier mot Houston Texans i uke 15 sikret Jaguars sitt f\xc3\xb8rste sluttspill siden 2007; de avsluttet sesongen 10-6 som var nok til \xc3\xa5 vinne divisjonen for f\xc3\xb8rste gang siden 1999, med syv flere seiere enn fjor\xc3\xa5ret. Jaguars gikk videre til \xc3\xa5 sl\xc3\xa5 Buffalo Bills 10-3 i Jacksonville, deres f\xc3\xb8rste sluttspillseier p\xc3\xa5 ti \xc3\xa5r. I divisjonsrunden den 14. januar 2018 slo Jaguars Pittsburgh Steelers 45-42 p\xc3\xa5 bortebane, lagets andre seier p\xc3\xa5 Heinz Field den sesongen, og gikk videre til sin tredje AFC Championship Game, og sitt f\xc3\xb8rste p\xc3\xa5 18 \xc3\xa5r. Etter \xc3\xa5 ha holdt ledelsen st\xc3\xb8rsteparten av kampen, tapte de til slutt mot New England Patriots, 24-20. Forsvarte den sesongen fikk kallenavnet "Sacksonville" for sine prestasjoner.\n_START_SECTION_\nLogoer\n_START_PARAGRAPH_\nDagen etter at NFL gav rettighetene til et nytt lag til Jacksonville, avduket Wayne Weaver det f\xc3\xb8rste forslaget for Jaguars sine uniformer, en s\xc3\xb8lvarget hjelm og en bl\xc3\xa5gr\xc3\xb8nn skjorte, under NFL-eiernes m\xc3\xb8te i Chicago. Lagfargene skulle v\xc3\xa6re bl\xc3\xa5gr\xc3\xb8nn, gull og s\xc3\xb8lv, med sorte s\xc3\xb8mmer. Designet p\xc3\xa5 uniformen og logoen skapte derimot kontrovers. Ford Motor Company, som da laget Jaguar-bilene, mente at logoen lignet for mye p\xc3\xa5 bilmerket. Det oppstod aldri noe s\xc3\xb8ksm\xc3\xa5l, men advokatene for begge parter kom eventuelt frem til en avtale om at Jaguar skulle bli lagets offisielle bil, og at Jaguars skulle lage nye design for uniformene._NEWLINE_Den nye logoen var et snerrende jaguarhode med en bl\xc3\xa5gr\xc3\xb8nn tunge, som Weaver sa at var hans kones ide. Han p\xc3\xa5sto ogs\xc3\xa5 at fargen p\xc3\xa5 tungen kom fra \xc3\xa5 "mate Pantere til Jaguarene v\xc3\xa5re" - et stikk mot Carolina Panthers, det andre nye laget i NFL. Under Jaguars sin f\xc3\xb8rste sesongoppkj\xc3\xb8ringskamp ble det delt ut bl\xc3\xa5gr\xc3\xb8nt snop til alle tilskuerene, som farget tungene deres i samme farge som logoen. "Candy Man" delte ogs\xc3\xa5 ut slikkepinner i seksjon 142, som endret fargen p\xc3\xa5 tungene til hjemmefansen._NEWLINE_I 2009 annonserte Weaver at han hadde lyst tl \xc3\xa5 \'rydde opp\' i lagets image. Dette betydde at han fjernet logoen med den kravlende jaguaren og den klorende jaguaren, samt de to tekstlogoene som hadde inkludert dem._NEWLINE_I februar 2013 introduserte eieren Shahid Khan, som kj\xc3\xb8pte laget p\xc3\xa5 slutten av 2011, en ny identitet for laget med en ny logo, tekstlogo, og sekund\xc3\xa6rlogo. Den nye logoen skulle v\xc3\xa6re voldsommere og mer realistisk. Sekund\xc3\xa6rlogoen inkludete det nye jaguarhodet sammen med lagets f\xc3\xb8rst offisielle bruk av kallenavnet "Jags". De to bildene var presset p\xc3\xa5 et skjold, til \xc3\xa6re for Jacksonvilles milit\xc3\xa6re samfunn._NEWLINE_Fra 2013 av begynte Jaguars \xc3\xa5 bruke mer gull enn tidligere. Fra 2009-12 hadde fargen kun blitt brukt i logoen, og til tider i s\xc3\xb8mmer p\xc3\xa5 uniformene.\n_START_SECTION_\nUniformer\n_START_PARAGRAPH_\nJaguars har for det meste gjordet samme som andre NFL-lag i subtropisk klima - de bruker hvite hjemmedrakter p\xc3\xa5 hjemmebane i f\xc3\xb8rste halvpart av sesongen og tvinger dermed motstandere til \xc3\xa5 bruke sine m\xc3\xb8rkere uniformer i det varme h\xc3\xb8sten i Jacksonville. De eneste unntakene var i 2004 og 2008-10, da Jaguars brukte bl\xc3\xa5gr\xc3\xb8nt i alle hjemmekampene. I sesongoppkj\xc3\xb8ringen bruker Jaguars vanligvis bl\xc3\xa5gr\xc3\xb8nt hjemme siden disse kampene spilles p\xc3\xa5 kvelden n\xc3\xa5r temperaturen gj\xc3\xb8r lite forskjell.\n_START_SECTION_\n1995\xe2\x80\x932001\n_START_PARAGRAPH_\nEtter endringen p\xc3\xa5 logoen ble uniformene endret til helt sorte hjelmer, hvite bukser med bl\xc3\xa5gr\xc3\xb8nne, sorte og gullstriper, og nummer med en indre gullfarget trim og en ytre sort trim. Hjemmeskjortene var bl\xc3\xa5gr\xc3\xb8nne med hvite numre og borteskjortene hvite med bl\xc3\xa5gr\xc3\xb8nne numre. Begge skjortene hadde sorte krager og ingen striper p\xc3\xa5 ermene._NEWLINE_En krypende jaguar p\xc3\xa5 begge ermene erstattet den hoppende jaguaren p\xc3\xa5 skuldrene i det originale designet. Jaguars var i 1995 det f\xc3\xb8rste NFL-laget som hadde to farger p\xc3\xa5 kantene p\xc3\xa5 numrene og bostavene, og det f\xc3\xb8rste NFL-laget som hadde en kompleks logo (den krypende jaguaren) p\xc3\xa5 ermet._NEWLINE_Det ble introdusert noen andre mindre endringer p\xc3\xa5 Jaguars sine uniformer i denne tidsperioden, mest merkbart endringen p\xc3\xa5 skrifttypen p\xc3\xa5 skjortenumrene, hvor de erstattet den standard firkantede fonten med en som var mer unik. Det ble ogs\xc3\xa5 lagt til to striper p\xc3\xa5 slutten av ermene, bak logoen.\n_START_SECTION_\n2002\xe2\x80\x932008\n_START_PARAGRAPH_\nDet ble gjort mindre endringer p\xc3\xa5 uniformen i denne perioden, og hver gang noe ble endret ble det tilf\xc3\xb8rt noe sort._NEWLINE_Laget introduserte alternative sorte skjorter i 2002. I samme \xc3\xa5ret hadde laget ogs\xc3\xa5 introdusert noen alternative sorte bukser, som ble brukt med hvit eller bl\xc3\xa5gr\xc3\xb8nne skjorter. Etter at de sorte buksene ble introdusert ble de hvit kun tatt i bruk i de f\xc3\xb8rste par kampene i \xc3\xa5ret, trolig p\xc3\xa5 grunn av varmen. De sorte buksene hadde originalt to bl\xc3\xa5gr\xc3\xb8nne striper ned hver side. Tilhengerne reagerte positivt p\xc3\xa5 endringene, s\xc3\xa5 i 2004 gikk Jaguars gjennom en formell uniformendring, som lag har muligheten til \xc3\xa5 gj\xc3\xb8re en gang hvert femte \xc3\xa5r. Endringene ble stort sett gjort p\xc3\xa5 borteuniformene. \xc3\xb8r 2004 hadde de hvite skjortene bl\xc3\xa5gr\xc3\xb8nne numre med kanter i sort og gull, som \xc3\xa5 ble endret til sorte numre med kanter i bl\xc3\xa5gr\xc3\xb8nn og gull. De sorte buksene ble ogs\xc3\xa5 endret - de bl\xc3\xa5gr\xc3\xb8nne stripene ble erstattet med en logo p\xc3\xa5 hver hofte. Bl\xc3\xa5gr\xc3\xb8nt ble nesten fjernet helt fra borteuniformene._NEWLINE_Stripene p\xc3\xa5 de hvite buksene ble endret i 2008 slik at det tykkeste stripen i midten ble sort, og de tynnere linjene p\xc3\xa5 sidene var bl\xc3\xa5gr\xc3\xb8nne. I 2008 ble de gullfargede uniformene endret fra en metallisk gulfarge til en beigefarge.\n_START_SECTION_\n2009\xe2\x80\x932011\n_START_PARAGRAPH_\nJaguars avduket nye uniformer for 2009-sesongen. Lagets eier, Wayne Weaver, \xc3\xb8nsket et "ryddigere" utseende, og f\xc3\xb8lte at laget hadde for mange forskjellige uniformer. De nye uniformene ble introdusert under en pressekonferanse den 22. april._NEWLINE_Under pressekonferansen forklarte Weaver at forskjellige personer hadde gjort endringer p\xc3\xa5 Jaguars sitt image over \xc3\xa5rene, og utpekte is\xc3\xa6r \'All Black\'-utseende som laget brukte under hjemmekamper i beste sendetid fra 2003 til 2007 som en d\xc3\xa5rlig periode. Han sa ogs\xc3\xa5 at laget skulle bruke sine bl\xc3\xa5gr\xc3\xb8nne skjorter p\xc3\xa5 hjemme kamper selv om det var varmt, og at bruken av hvitt p\xc3\xa5 varme dager hadde f\xc3\xb8rt til at lagets image hadde blitt utvannet. De nye uniformene hadde en enklere lok. Kragen og ermene er samme farge som resten av skjorten. Den krypende jaguaren ble endret. Numrene p\xc3\xa5 skjortene ble endret til en simplere, firkantet skrifttype med en tykkere kant i \xc3\xa9n farge. Ordet "JAGUARS" ble lagt till under NFL-emblemet p\xc3\xa5 brystet, og to tynne striper ble lagt til p\xc3\xa5 midts\xc3\xb8mmen p\xc3\xa5 hver skjorte, opp til halsen p\xc3\xa5 fronten og ned under nummere p\xc3\xa5 baksiden. Stripen p\xc3\xa5 hjemmeskjorten er en hvit linje ved siden av en sort linje, og stripen p\xc3\xa5 borteskjortene er en sort linje med en bl\xc3\xa5gr\xc3\xb8nn linje, hvor begge matcher fargene brukt p\xc3\xa5 numrene. Buksene har lignende striper b\xc3\xa5de for bort- og hjemmeuniformene. Bortuniformene behold sorte bukser og numre p\xc3\xa5 en hvit skjorte, men brukte n\xc3\xa5 bl\xc3\xa5gr\xc3\xb8nn istedenfor gull. Jagaurs sin identitet, i forhold til fargene, fra 2009 er kun bl\xc3\xa5gr\xc3\xb8nn og sort, mens gull kun brukes i logoen. Den siste endringen i 2009 var med hjelmene. Mens de nye hjelmene og ansiktsmaskene fremdeles er sorte, f\xc3\xa5r de en glitrende bl\xc3\xa5gr\xc3\xb8nn effekt n\xc3\xa5r lyset skinner p\xc3\xa5 dem. Dette var de f\xc3\xb8rste hjelmene i profesjonell amerikansk fotball som tok i bruk denne effekten. Logoet og nummeret har ogs\xc3\xa5 denne effekten.\n_START_SECTION_\n2012\n_START_PARAGRAPH_\nI forkant av 2012-sesongen annonserte Jaguars sin nye eier Shahid Khan at laget skulle ta i bruk sorte skjorter igjen, noe de ikke hadde gjort siden 2008. I september samme \xc3\xa5r ble det annosnert at laget skulle bruke sorte skjorter og bukser som hoveduniform p\xc3\xa5 hjemmebane. Den bl\xc3\xa5gr\xc3\xb8nne skjorten ble brakt tilbake som en alternativ uniform.\n_START_SECTION_\n2013\xe2\x80\x932017\n_START_PARAGRAPH_\nDen 23. april 2013 avduket Jaguars nye uniformer som var designet av Nike. Den prim\xc3\xa6re hjemmeskjorten var sort med hvite numre og kanter i bl\xc3\xa5gr\xc3\xb8nn og gull. Borteskjortene er hvit med bl\xc3\xa5gr\xc3\xb8nne numre med kanter i sort og gull, som er f\xc3\xb8rste gang siden 2003 at laget brukte bl\xc3\xa5gr\xc3\xb8nne numre p\xc3\xa5 borteuniformene sine. Den alternative skjorten er bl\xc3\xa5gr\xc3\xb8nn med sorte numre ed kanter i hvitt og gull. Laget hadde aldri f\xc3\xb8r brukt sorte numre p\xc3\xa5 sine bl\xc3\xa5gr\xc3\xb8nne skjorter. Alle tre variantene hadde en estripe som g\xc3\xa5r rundt nakken, og skinnende merker p\xc3\xa5 skuldrene som skal ligne p\xc3\xa5 kloremerker. Laget tok i bruk sin nye skjold-logo like over spillernes hjerte, for \xc3\xa5 hedre Jacksonvilles milit\xc3\xa6rarv._NEWLINE_Hjelmen hadde en glossy finish p\xc3\xa5 baksiden som gikk over til matt mot fronten, via forl\xc3\xb8pning._NEWLINE_De nye uniformene hadde b\xc3\xa5de sorte og hvite bukser, med Jaguars sin logo p\xc3\xa5 hoften og ett tre-farget m\xc3\xb8nster ned foten._NEWLINE_I november 2015 var Jaguars ett av \xc3\xa5tte lag som deltok i Nikes "Color Rush"-program i fire Thursday Night Football-kamper, og introduserte en gullfarget alternativ uniform. Skjortene var i gull med sorte ermer og kanter, og buksene var i gull. De hvite numrene p\xc3\xa5 forsiden og baksiden hadde en bl\xc3\xa5gr\xc3\xb8nn ytterlinje og en sort kant rundt. TV-numrene p\xc3\xa5 skuldrene var hvite med sorte kanter. Settet hadde ogs\xc3\xa5 gullfargede underskjorter og sokker.\n_START_SECTION_\n2018\xe2\x80\x93n\xc3\xa5\n_START_PARAGRAPH_\nDen 19. april 2018 avduket Jaguars nok en gang et nytt design for uniformene. De gikk tilbake til helt sorte, glossy hjelmer og fjernet en del detaljer fra de tidligere uniformene. For f\xc3\xb8rste gang var det ingen kanter rundt skjortenumrene. Det var ingen striper eller logoer p\xc3\xa5 buksene, bare en NFL-logo og en Nike-logo, som er unikt i NFL. I likhet med 2009-uniformene var gullfargen fjernet helt og kun brukt i logoen, og skrifttypen p\xc3\xa5 numrene var den samme som de fleste andre lagene brukte. Kanten p\xc3\xa5 ermene og halsen er en annen farge enn resten av skjorten, og er sammen med logoen de eneste distinkte merkene p\xc3\xa5 skjorten. For f\xc3\xb8rste gang har sokkene en bl\xc3\xa5gr\xc3\xb8nn stripe mellom den sorte og hvite. Det sorte skjorten er n\xc3\xa5 prim\xc3\xa6runiform, som den har v\xc3\xa6rt siden 2012, og den bl\xc3\xa5gr\xc3\xb8nne er den alternative.\n_START_SECTION_\nMaskot\n_START_PARAGRAPH_\nSiden han ble introdusert i 1996 har Jaxson de Ville v\xc3\xa6rt Jaguars sin maskot. Jaxson underholder publikum f\xc3\xb8r og under kamper med sine p\xc3\xa5funn, og har p\xc3\xa5dratt seg et rykte med dramatiske entr\xc3\xa9er, inkludert \xc3\xa5 hoppe i strikk fra stadionlysene, gli ned et tau fra stillingsbrettet, og hoppe i fallskjerm inn i stadionet._NEWLINE_Jaxsons p\xc3\xa5funn skaffet ham problemer i 1998 og f\xc3\xb8rte til endringer i NFLs regler for maskoter, samt roet ham ned. Jaxson ble allikevel av noen sett p\xc3\xa5 som en maskot som ofte kom i veien for kamper. Etter en kamp mot Indianapolis den 22. oktober 2007 leverte Colts sin president Bill Polian en klage til NFL, som f\xc3\xb8rte til at Jaxson ble refset igjen._NEWLINE_Jaxsons f\xc3\xb8rste opptreden var 18. august 1996 og det var Curtis Dvorak som spilte rollen frem til han pensjonerte seg i juni 2015.\n_START_SECTION_\nJacksonville Roar\n_START_PARAGRAPH_\nJacksonville Roar er Jaguars sin offisielle cheerleadinggruppe. Gruppen ble stiftet samme \xc3\xa5r som laget, i 1995, og fremf\xc3\xb8rer koreograferte rutiner under lagets hjemmekamper._NEWLINE_I tillegg til fremf\xc3\xb8ringer under kamper og andre samlinger fungerer gruppens medlemmer som "goodwill ambassadors", og deltar i veldedige arrangementer i storbyomr\xc3\xa5det rundt Jacksonville hvor de signerer autografer og poserer for bilder. De deltar ogs\xc3\xa5 p\xc3\xa5 NFL Tours for \xc3\xa5 underholde tjenestemenn og -damer over hele verden.\n_START_SECTION_\nStadion\n_START_PARAGRAPH_\nTIAA Bank Field (tidligere Jacksonville Municipal Stadium, Alltel Stadium, og EverBank Field) ligger p\xc3\xa5 nordsiden av St. Johns River og har v\xc3\xa6rt Jaguars sin hjemmebane siden lagets f\xc3\xb8rste sesong i 1995. Stadionet har en kapasitet p\xc3\xa5 69 132, med mulighet for flere seter under Florida-Georgia-kampen og Gator Bowl._NEWLINE_Stadionet var banen for Super Bowl XXXIX samt fire av Jaguars sine kamper i sluttspillet, inkludert AFC Championship Game i 1999. Banen ble ogs\xc3\xa5 brukt for ACC Championship Game fra 2005 til 2007, og River City Showdown i 2007 og 2008._NEWLINE_Mellom 1995-97 og 2006-09 het stadionet Jacksonville Municipal Stadium. Mellom 1997 og 2006 het det Alltel Stadium. Navnerettighetene ble kj\xc3\xb8pt opp av EverBank i forkant av 2010-sesongen. I forkant av 2018-sesongen annonserte Jaguars at stadionet skulle skifte navn til TIAA Bank Field._NEWLINE_Stadionet fikk en oppgradering i 2014 med nye stillingsbrett, bassenger, cabana-seter og premiumseter, inkludert 180 seter p\xc3\xa5 bakkeniv\xc3\xa5. Stillingsbrettet er 60 fot h\xc3\xb8yt og 362 fot bredt, og er det st\xc3\xb8rste i verden. Det ble installert to bassenger p\xc3\xa5 25x12 fot i den nordlige og s\xc3\xb8rlige enden av banen. Prislappen p\xc3\xa5 oppgraderingene var $63 millioner, og lagets eier Shahid Khan finansierte $20 millioner av totalkostnadene.\n_START_SECTION_\nRivaler\n_START_PARAGRAPH_\nJacksonville har tre prim\xc3\xa6re rivaler, som er lagets divisjonsmotstandere: Tennessee Titans, Indianapolis Colts og Houston Texans. De har ogs\xc3\xa5 geografisk rivaliseringer med Miami Dolphins og Tampa Bay Buccaneers, samt en rivalisering med det andre laget som ble med i NFL i 1995, Carolina Panthers. Jaguars har ogs\xc3\xa5 rivaliseringer med lag som de spilte mot i AFC Central, mest merkbart Pittsburgh Steelers, som de m\xc3\xb8tte og slo i sluttspillet i 2017. Det kan ogs\xc3\xa5 argumenteres for at Buffalo Bills i de siste \xc3\xa5rene har utviklet seg til en ny rival.\n_START_SECTION_\nPensjonerte numre\n_START_PARAGRAPH_\nSelv om det ikke er offisielt pensjonert har nummer 71, brukt av Jaguars f\xc3\xb8rste draft pick, Tony Boselli, ikke blitt tatt i bruk siden han pensjonerte seg i 2002. If\xc3\xb8lge laget er nummeret (sammen med Fred Taylors #28) offisielt tilgjengelige under de rette tilfellene, selv om de ikke er i sirkulasjonen for tiden.\n_START_SECTION_\nSamfunnsarbeid\n_START_PARAGRAPH_\nJacksonville Jaguars Foundation ble stiftet i 1994, da franchisen f\xc3\xb8rst ble annonsert. Siden da har organisasjonen gitt over $20 millioner til lokalsamfunn. Organisasjonen fokuserer p\xc3\xa5 flere initativer, som Honor Rows, anti-tobakkprogrammer, NFL Play 60, og st\xc3\xb8tte til veteraner. Organisasjonen gir over $1 million \xc3\xa5rlig til andre organisasjoner som st\xc3\xb8tter "economically and socially disadvantaged youth and families"._NEWLINE_Jaguars sin f\xc3\xb8rste hovedtrener, Tom Coughlin, etablerte Tom Coughlin Jay Fund Foundation i 1996 for \xc3\xa5 hjelpe unge kreftpasienter og deres familier med emosjonell og \xc3\xb8konomisk st\xc3\xb8ttet. Veldedigheten forble i Jacksonville etter at Coughlin forlot for \xc3\xa5 bli New York Giants sin nye hovedtrener.\n_START_SECTION_\nRadio og TV\n_START_PARAGRAPH_\nMediapartnere'